EkBass/fiwiki-20250220-pages-articles huggingface dataset:
Ira Hammermann

Ira Susanna Hammermann (s. 1967) on suomalainen televisiojuontaja, joka esiintyi uudella MTV3-kanavalla sen aloittaessa vuoden 1993 alusta ja jatkoi eri ohjelmien juontajana läpi 1990-luvun. Hän palasi juontotehtäviin vuonna 2018 Yle Fem -kanavan ruotsinkielisessä ohjelmasarjassa Toivomus. ==Elämä ja ura== Hammermann varttui kunnaneläinlääkäri Jakob ”Jackie” Hammermannin (1928–1977) perheessä Elimäellä, mutta menetti isänsä ollessaan vasta yhdeksänvuotias. Sen jälkeen hänen yksinhuoltajaksi jäänyt 31-vuotias äitinsä muutti kahden tyttären kanssa Helsinkiin. Hammermannin isän isä oli aikoinaan paennut Suomeen Venäjän vallankumouksen pyörteistä, ja äidin suvun isoisä oli puolestaan kotoisin Valko-Venäjältä ja isoisän äiti Ukrainasta. Ira Hammermann kävi Lauttasaaren yhteiskoulun, opiskeli sitten kasvatustiedettä ja oli mukana Helsingin juutalaisen seurakunnan Hazamir-kuorossa. Sen revyyesitystä katsomaan tullut televisiokonkari Pertsa Reponen kiinnitti huomionsa esitystä juontavaan Hammermanniin ja pyysi tätä pian aloittavan uuden MTV3-kanavan koekuvauksiin ja viihdepäällikkö Päiviö Pyysalon juttusille. Ensimmäinen tv- esiintyminen tapahtui kesällä 1992 kahden tunnin suorassa lähetyksessä Pori Jazz -festivaaleilta, ja vuodenvaihteen suuren kanavauudistuksen alla Hammermann oli yksi MTV:n kuusi tuntia kestäneiden ”kanavanvaihtajaisten” juontajista. Myöhemmin hän juonsi yhdessä Pekka Karhuvaaran kanssa lauantai- illan Matkalle maailman ympäri -kilpailuohjelmaa ja Musta-Pekka-nimistä talk show’ta sekä muun muassa Telvis-gaalaa ja Syksyn säveltä. Hammermann avioitui vuonna 1995 Johan Frimanin kanssa. Vuonna 2006 Hammermann jäi yritysjohtaja- aviomiehensä ulkomaantyön takia kotiäidiksi huolehtimaan kahdesta lapsestaan, mutta palasi syksyllä 2018 televisioon 50 vuoden iässä juontamaan Yle Fem -kanavan ruotsinkielistä Toivomus-haastatteluohjelmaa (). Gumbostrandin Konst och Form -taidekeskuksessa Sipoossa kuvatun sarjan haastateltavina suomenruotsalaisia ja muita ruotsin kielen hallitsevia julkisuuden henkilöitä. Toivomus lopetettiin neljän tuotantokauden ja 40 jakson jälkeen, ja sen jälkeen Ira Hammermann on muun muassa osallistunut Ukrainan sodasta kärsivien avustushankkeisiin Espoossa. ==Lähteet== ==Aiheesta muualla== *Ira Hammermann Juontajat.fi-sivustolla Luokka:Suomalaiset televisiojuontajat Luokka:Vuonna 1967 syntyneet Luokka:Elävät henkilöt
Guro Sibeko

Guro Jabulisile Sibeko (s. 22. kesäkuuta 1975 Rælingen) on norjalainen kirjailija, lavarunoilija ja yhteiskunnallinen keskustelija, joka puolustaa seksuaalivähemmistöjen oikeuksia. Hän on valmistunut opettajaksi Oslomet- yliopistosta ja hänellä on myös pohjoismaisen didaktiikan ja opinto-ohjauksen tutkinnot Oslon yliopistosta. Sibeko on julkaissut muun muassa romaaneja ja lastenkirjoja. Sibekon isä oli eteläafrikkalainen ANC-vapaustaisteilija. ==Bibliografia== * Vingespenn (romaani, 2009) * Ctrl+Alt+Delete (romaani, 2010) * Blodmånenatta (lastenkirja, 2011) * Ildulven (lastenkirja, 2012) * Jeg kan opplöse mørket (romaani, 2013) * Krigerhjerte: Min fars reise (omelämäkerrallinen teos, 2013) * Den store slam!boka: Enn innføring i slampoesi (tietokirja, Martine Næss Johansenin kanssa, 2018) * Rasismens poetikk (tietokirja, 2019) * Alle blir fri (tietokirja, 2022) ==Lähteet== ==Aiheesta muualla== Luokka:Norjalaiset kirjailijat Luokka:Norjalaiset opettajat Luokka:Vuonna 1975 syntyneet Luokka:Elävät henkilöt
Guro

Guro voi tarkoittaa seuraavia: * guro, Norsunluurannikolla puhuttava kieli * gurot eli kwenit, guron kieltä puhuva kansa Norsunluurannikolla ==Etunimenä== * Guro Bergsvand (s. 1994), norjalainen jalkapalloilija * Guro Fjellanger (1964–2019), norjalainen poliitikko * Guro Pettersen (s. 1991), norjalainen jalkapalloilija * Guro Reiten (s. 1994), norjalainen jalkapalloilija * Guro Sibeko (s. 1975), norjalainen kirjailija ==Sukunimenä== * Jelena Guro (1877–1913), venäläinen taidemaalari, näytelmäkirjailija ja runoilija * Natalja Gurova (o.s. Kovalenko, s. 1976), kazakstanilainen riistamaaliampuja. Luokka:Etunimet Luokka:Luettelot henkilöistä sukunimen mukaan
Francesco Camarda

Francesco Camarda (s. 10. maaliskuuta 2008 Milano) on italialainen jalkapalloilija, pelipaikaltaan hyökkääjä. Hän edustaa AC Milania, jossa hän pelaa pääasiassa nuorisojoukkueissa. Marras-joulukuussa 2023 hän pääsi Milanin edustusjoukkueessa kentälle kahdessa Serie A -ottelussa. Uransa alussa Camarda pelasi Afforesessa. Camarda on edustanut Italian alle 15- ja alle 16-vuotiaiden maajoukkueita vuosina 2022–2023. Hän pelasi Italian alle 17-vuotiaiden maajoukkueessa ensimmäisen kerran syyskuussa 2023 ja on maaliskuun 2024 loppuun mennessä pelannut joukkueessa 12 ottelua ja tehnyt niissä seitsemän maalia. Lokakuussa 2023 hän teki EM-karsinnoissa maalin San Marinoa vastaan ja maaliskuussa 2024 EM-karsintojen jatkolohkossa kaksi maalia Belgiaa ja yhden Suomea vastaan. == Lähteet == Luokka:Italialaiset jalkapalloilijat Luokka:Vuonna 2008 syntyneet Luokka:Elävät henkilöt
Stig Malm

Stig Malm (4. maaliskuuta 1942 Sundbyberg – 5. maaliskuuta 2021) oli ruotsalainen sosiaalidemokraattinen poliitikko ja ammattiliittojen keskusjärjestö Landsorganisationenin (LO) puheenjohtaja vuosina 1983–1993. Hänen puheenjohtajakauttaan leimasi "ruusujen sota", kun ammattiyhdistysliike ajautui vastakkain sosiaalidemokraattisen valtiovarainministerin Kjell-Olof Feldtin kanssa, joka ajoi heidän mielestään liian oikeistolaista talouspolitiikkaa. Malm oli koulutukseltaan soitinrakentaja. Ennen Landsorganisationenin puheenjohtajaksi nousemistaan hänestä tuli Metallindustriarbetareförbundetin varapuheenjohtaja vuonna 1979 ja LO:n varapuheenjohtaja 1981. Malm tunnettiin suorasanaisuudestaan, ja elämään ovat jääneet muun muassa hänen ilmaisunsa "fittstim", "finansvalpar" ja "skållade råttor", joilla hän viittasi sosiaalidemokraattien naisjärjestöön, pörssimeklareihin ja sosiaalidemokraattisiin kansanedustajiin. Poliittisen uransa jälkeen Malm toimi SVT:n aamutelevision vakiopanelistina. Hän osallistui myös SVT:n På spåret -tietokilpailuun. Malm kuoli COVID-19:n aiheuttamiin komplikaatioihin 5. maaliskuuta 2021, päivä sen jälkeen kun hän oli täyttänyt 79 vuotta. ==Lähteet== Luokka:Ruotsalaiset ammattiyhdistysjohtajat Luokka:Soitinrakentajat Luokka:Vuonna 1942 syntyneet Luokka:Vuonna 2021 kuolleet
Tridente (1754)

Tridente oli Espanjan laivaston vuonna 1754 vesille laskettu kaksikantinen 58-tykkinen linjalaiva. == Valmistus == Eduardo Bryantin suunnittelema alus tilattiin Cartagenasta. Alus laskettiin vesille 15. heinäkuuta 1754 ja otettiin palvelukseen 19. syyskuuta ensimmäisenä päällikkönään Isidoro García de Postigo y del Prado, joka oli päällikkönä 30. kesäkuuta 1755 saakka.Winfield et al 2023 s. 188 == Palvelus == Alus oli Cartagenassa torjumassa algerialaisten merirosvousta, kunnes se siirrettiin tammikuussa 1757 Cádiziin. Alus lähti 3. kesäkuuta 1757 Cádizista Cartagena de Indiasiin. Se oli 1759 Havannassa. Alus saapui 28. maaliskuuta 1760 Veracruziin Cádizista. Alus lähti Havannasta lastinaan 800 000 pesoa ja jauhoja, kun se vältteli Britannian kuninkaallisen laivaston Havannan saartoa kesäkuussa 1762. Alus palasi 30. kesäkuuta 1763 Cádiziin kolmen linjalaivan, fregatin ja saattueen kanssa. Se lähti 24. helmikuuta 1764 Uuden Espanjan laivaston lippulaivana Cádizista päällikkönään Agustín de Idiaquez. Alus määrättiin 3. heinäkuuta 1766 Havannassa romutettavaksi. Se vaurioitui 15. lokakuuta 1768 pahoin hurrikaanissa samoin kuin kolme fregattia ja 12 muuta alusta. Alus romutettiin 1771 Cartagenassa. == Lähteet == * === Viitteet === Luokka:Espanjan laivaston linjalaivat
San Genaro -luokka

San Genaro -luokka oli Espanjan laivaston kahden kaksikantisen 64-tykkisen linjalaivan muodostama alusluokka. == Suunnittelu == Luokan molemmat alukset tilattiin 20. joulukuuta 1759 Havannasta ja nimettiin 24. maaliskuuta 1761. Alusten suunnitelmat perustuivat edeltäneeseen Astutoon. Koon ollessa vastaava kuin Britannian kuninkaallisen laivaston ja Ranskan laivaston 64-tykkisten alusten.Winfield et al 2023 s. 190 == Alukset == San Genaro -luokka Nimi (lempinimi) Telakka Kölinlasku Vesille Valmis Kohtalo San Genaro Havanna, Kuuba 27. lokakuuta 1761 vallattu 14. elokuuta 1762 haaksirikkoutunut tammikuussa 1763 San Antonio Havanna 17. joulukuuta 1761 vallattu 14. elokuuta 1762 HMS San Antonio myyty 28. maaliskuuta 1775 == Lähteet == * === Viitteet === *
Hydrogeografia

Hydrogeografia kuvaa merien ja sisävesien maan päällisiä ilmiöitä. == Merivirrat == Maapallon ympäri kiertää lämpimien ja kylmien merivirtojen muodostama verkosto. Merivirtojen käänteisiin vaikuttavat meriveden suolapitoisuus, merenpohjan muodot ja coriolis-ilmiö. Maapallon joidenkin alueiden hydrogeografiaan vaikuttavat voimakkaasti El niño- ja La Niña-ilmiöt, jotka samalla vaikuttavat merkittävästi joidenkin alueiden ilmastoon. == Sisävesien hydrogeografia == Sisävesistöjen valuma-alueilla, joista vesistöjen vedet kokoontuvat vesistöjen pääaltaisiin, hydrogeografiset tekijät ovat yhteydessä geohydrologisiin tekijöihin, kuten pohjaveteen. Vesistöjen valuma- alueiden kaikkiin osiin tulee vettä sateiden ja sulavan lumen myötä ja vettä poistuu haihtumisen ja virtaamien myötä. Jokien uomien hydrogeografiaan vaikuttaa merkittävästi eroosio, jonka vaikutuksesta muodostuu myös suistoja. == Lähteet == *
Toivomus

Toivomus (En önskan) on Ira Hammermannin käsikirjoittama ja juontama ruotsinkielinen haastatteluohjelma, jota Parad Media tuotti Yle Fem -televisiokanavalle vuosina 2018–2021. Gumbostrandin Konst och Form -taidekeskuksessa Sipoossa kuvatun sarjan haastateltavina oli suomenruotsalaisia sekä toisesta tuotantokaudesta alkaen myös ruotsin kielen hallitsevia suomenkielisiä julkisuuden henkilöitä. Jaksoja ja haastateltavia on yhteensä 40. Seura-lehden kriitikon Pertti Avolan mukaan Toivomus on tyylikäs ja eleetön haastatteluohjelma, joka kuitenkin kärsii jaksojen liian lyhyestä puolen tunnin kestosta ==Haastateltavat== aakkosjärjestyksessä, lähde:Hakutulos 'toivomus', Ritva-tietokanta, Kavi. Haettu 27.3.2024. *poliitikko Eva Biaudet *tanssipedagogi ja tv-juontaja Marco Bjurström *valokuvaaja Caj Bremer *elokuvaohjaaja Saara Cantell *koripallovalmentaja Henrik Dettmann *näyttelijä Riko Eklundh *malli ja vaatesuunnittelija Janina Fry *psykoterapeutti Ben Furman *oopperalaulaja Monica Groop *liikemies ja poliitikko Hjallis Harkimo *terapeutti ja kirjailija Tommy Hellsten *yritysjohtaja Mika Ihamuotila *infektiolääkäri Asko Järvinen *toimittaja Sonja Kailassaari *professori ja lastenpsykoterapeutti Mirjam Kalland *jalkapallovalmentaja Markku Kanerva *oikeuspsykologian dosentti Julia Korkman *toimittaja Antti Kuronen *kirjailija ja juontaja Mark Levengood *näyttelijä Nicke Lignell *kulttuuripersoona Raakel Lignell *muotoilija Stefan Lindfors *toimittaja Kari Lumikero *näyttelijä Pirkko Mannola *muusikko Lasse Mellberg *poliitikko Silvia Modig *toimittaja, teologi ja kirjailija Hilkka Olkinuora *oopperalaulaja Lilli Paasikivi *alppihiihtäjä Tanja Poutiainen-Rinne *näyttelijä Antti Reini *toimittaja Saska Saarikoski *teatterinjohtaja Asko Sarkola *teatterinjohtaja Maria Sid *artisti Krista Siegfrids *näyttelijä Anu Sinisalo *ravintoloitsija ja juontaja Sikke Sumari *toimittaja Bettina Sågbom- Ek *kapellimestari Jan Söderblom *professori emeritus Esko Valtaoja ==Lähteet== ==Aiheesta muualla== *Toivomus-sarjan jaksot katsottavissa Yle Areenassa Luokka:2010-luvun suomalaiset keskusteluohjelmat Luokka:2020-luvun suomalaiset keskusteluohjelmat Luokka:Yle Femin televisio-ohjelmat
Liitännäislääkehoito

Liitännäislääkehoito (preventative chemotherapy) tarkoittaa monen syöpäsairauden leikkauksen jälkeistä täydentävää hoitoa, jolla pyritään pienentämään syövän uusiutumisriskiä. Sairauksia, joihin sitä käytetään, ovat esimerkiksi suolistosyövät, rintasyöpä ja gynekologiset syövät. Tavallisin hoito on solunsalpaajahoitoa, mutta joissakin syöpätyypeissä voidaan käyttää täsmälääkitystä tai immuno-onkologista vasta-ainehoitoa.Katarina Malmberg, Mitä tarkoittaa ”ennaltaehkäisevä kemoterapia”, jota Walesin prinsessa Catherine kertoi saavansa? Helsingin Sanomat 27.3.2024, viitattu 27.3.2024 (Tilaajille) ==Lähteet== Luokka:Lääketiede
Eränkäynti

Eränkäynti on erämaan virkistyskäyttöä. Yleisesti sen ymmärretään tarkoittavan metsästystä ja kalastusta, mutta toisaalta sillä voidaan tarkoittaa myös esimerkiksi marjojen ja sienten keruuta. Metsästäjäpiireissä osallistutaan riistanhoitoon ja samalla myös luonnonhoitoon. Metsästäjäpiireissä myös tarkkaillaan säännöllisesti eri eläinlajien kantoja. Eränkäynti ja eräretkeily ovat viime vuosikymmeninä muodostuneet ihmisten mielissä eri käsitteiksi, vaikka perinteisesti niitä on pidetty lähes samana asiana. == Lähteet == Luokka:Metsästys Luokka:Retkeily
Tohtori Jekyll ja Mr. Hyde (hahmo)

Tohtori Henry Jekyll on kuvitteellinen tohtori ja Mr. Edward Hyde hänen alter egonsa ja pimeä puolensa. Heidät loi kirjailija Robert Louis Stevenson ja he esiintyivät ensimmäistä kertaa hänen kirjassaan Tohtori Jekyll ja Mr. Hyde. Jekyll on kiltti lääkäri, joka on tukahduttanut pahat halunsa. Jotta voisi lokeroida näitä, hän tekee seerumin, joka kuitenkin muuttaa hänet Hydeksi, hänen pimeän puolensa fyysiseksi ja henkiseksi ilmentymäksi. Ensin Jekyll hallitsee Hydeä, mutta myöhemmin menettää hänen hallintansa. == Lähteet == Luokka:Kuvitteelliset lääkärit Luokka:Kuvitteelliset sarjamurhaajat Luokka:Kirjallisuuden henkilöhahmot
Retkeilykartta

Retkeilykartta eli on kartta, joka on tarkoitettu maastossa retkeileville ihmisille. Ne ovat usein kaksipuolisia. Retkeilykartoissa näkyvät maaston korkeuserot ja muut maastoon liittyvät seikat. Suomessa retkeilykarttoja on painettu vuodesta 1937 lähtien. Kansallispuistojen yhteydessä on saatavana erityisiä ulkoilukarttoja ja Pohjois-Suomessa erityisiä topokarttoja. Joihinkin retkeilykarttoihin on merkitty nähtävyyksiä ja muita retkeilijöitä kiinnostavia paikkoja. == Lähteet == == Aiheesta muualla == * Uudistunut Retkikartta.fi on mainio apu kotimaan luontomatkailijalle 2020. Metsähallitus * https://www.calazo.fi/fi/kartat/suomi/retkeilykartat/ * https://www.scandinavianoutdoor.fi/varusteet/kartat-ja-kirjat/retkeilykartat- suomi/?sort=most-popular Luokka:Karttatyypit Luokka:Retkeilyvälineet
Vincenzo da Rimini

Vincenzo da Rimini oli 1300-luvun italialainen säveltäjä ja benediktiineihin kuulunut munkki. Musiikkityyliltään hän edusti ars novaa.Francesco Zimei, Vincenzo da Rimini Treccani, viitattu 27.3.2024 Da Riminiin viitattiin aikalaislähteissä apottina, ja hänen on päätelty olleen kesäkuusta 1360 helmikuuhun 1368 tässä asemassa Santa Maria -luostarissa Regolassa. Häneltä on Firenzessä säilynyt neljä madrigaalia ja kaksi cacciaa. Squarcialupin koodeksi on keskeisin tietoja da Riministä sisältävä lähde. == Lähteet == Luokka:Italialaiset säveltäjät Luokka:Munkit Luokka:Keskiajan säveltäjät Luokka:Syntymävuosi puuttuu Luokka:Kuolinvuosi puuttuu
Pauliina Pikka

Pauliina Pikka (s. 1978) on Pälkäneen kunnanjohtaja. Hän aloitti tehtävässä huhtikuussa 2021. Ennen Pälkäneen kunnanjohtajaksi siirtymistä Pikka on toiminut Nokian ja Oriveden kaupunkien sivistysjohtajana ja rehtorina Ikaalisissa. Pikka on koulutukseltaan kasvatustieteiden ja hallintotieteiden maisteri. == Lähteet == Luokka:Pälkäneen kunnanjohtajat Luokka:Vuonna 1978 syntyneet Luokka:Elävät henkilöt
Matt Campbell

Matt Campbell (s. 17. helmikuuta 1995 Warwick, Queensland, Australia) on australialainen moottoriurheilija. Hän on Porschen tehdaskuljettaja. Campbell kilpailee tällä hetkellä IMSA SportsCar Championship ja FIA World Endurance Championship -sarjoissa Porschella Hypercar -luokassa. == Ura == Kun Campbell oli 14-vuotias, hän sai Datsun 1200 -kupeen, jolla hän kilpaili sillä äitinsä tuella. Campbellin isoisä Bill ja Teresa-täti ovat molemmat kilpa-kuljettajia, Bill johti Morgan Park Raceway -rataa perheen kotikaupungissa Warwickissa useita vuosia kuolemaansa saakka vuonna 2015. Matt sai sitten kuljettajavalmennusta ja osallistui Queensland Formula Ford Championship -sarjaan ja sieltä vähitellen Australian Formula Ford -sarjaan. Vuonna 2014 Campbell ajoi Australian Porsche GT3 Cup Challenge -sarjaa ja sijoittui sarjan neljänneksi. Sieltä hän siirtyi Australian Carrera Cup Championship -sarjaan vuonna 2015 ja voitti sarjan mestaruuden vuonna 2016. Vuonna 2017 Campbell siirtyi Porsche Supercup -sarjaan ja sijoittui sarjan kolmanneksi. Vuonna 2018 Campbell kilpaili FIA World Endurance Championship -sarjassa Porschen LMGTE Am -luokassa. Hän voitti luokkansa kilpailun Le Mansin 24 tunnin ajossa ja sijoittui sarjan kokonaispisteissä toiseksi. Tämän jälkeen Campbell on ajanut lukuisissa sarjoissa kuten ADAC GT Masters, GT World Challenge Europe Endurance Cup, GT World Challenge America ja Intercontinental GT Challenge -sarjoissa. Vuonna 2022 Campbell siirtyi Yhdysvaltoihin IMSA SportsCar Championship -sarjaan ja voitti GTD Pro -luokan mestaruuden. Vuonna 2023 Campbell siirtyi GTP-luokkaan, jossa hän ajaa uudella Porschen Hypercar -luokan autolla. Tämän lisäksi Campbell on ajanut kotimaassaan Australiassa Supercars Championship -sarjaa ja osallistunut muun muassa Bathurst 1000 kilpailuun. Campbell on voittanut Bathurstin 12 tunnin ajon vuosina 2019 ja 2024. Lisäksi Campbell on osallistunut Daytonan 24 tunnin ajoon ja voittanut kilpailun vuonna 2024. == Lähteet == *Matt Campbell Driver Databasessa Luokka:Australialaiset autourheilijat Luokka:Vuonna 1995 syntyneet Luokka:Porsche Supercup -kuljettajat Luokka:FIA World Endurance Championship -kuljettajat Luokka:Elävät henkilöt
Polyfenyleenivinyleeni

Polyfenyleenivinyleeni eli PPV on tyydyttymätön ja aromaattinen polymeeri. Sitä käytetään esimerkiksi orgaanisen elektroniikan komponenttien valmistamiseen. == Ominaisuudet == Polyfenyleenivinyleenin molekyylimassa on tavanomaisesti 10 000–100 000 g/mol. Polymeerin kiteisyysaste on 45–80 % ja yhdiste ei liukene veteen eikä orgaanisiin liuottimiin. Se myös kestää hyvin useiden muiden kemikaalien vaikutuksia. Polyfenyleenivinyleeni on itsessään sähköneriste, mutta douppaamalla saadaan sähkönjohtavuutta kasvatettua. Usein käytettyjä douppausaineita ovat esimerkiksi jodi, rauta(III)kloridi, rikkihappo ja arseenipentafluoridi. Doupatun polyfenyleenivinyleenin sähkönjohtavuus on 1·10-3–2 800 S/cm.Bernardo A. Frontana Uribe & Alex U. Palma-Cando: Conducting Polymers, Kirk-Othmer Encyclopedia of Chemical Technology, John Wiley & Sons, New York, 2022Herbert Naarmann: "Polymers, Electrically Conducting", teoksessa Ullmann's Encyclopedia of Industrial Chemistry, John Wiley & Sons, New York, 2000.Peter Zarras & Jennifer Irvin: "Electrically Active Polymers", teoksessa Encyclopedia of Polymer Science and Technology, John Wiley & Sons, New York, 2003.Michael O. Wolf: "Poly(p-phenylenevinylene)", teoksessa Encyclopedia of Polymer Science and Technology, John Wiley & Sons, New York, 2003. ==Valmistus ja käyttö== Polyfenyleenivinyleenin valmistamiseen on useita tapoja, ja yleisimmät niistä perustuvat sulfoniumsuolojen käyttöön. 1,4-bis(kloorimetyyli)bentseeni reagoi dimetyylisulfonin tai tetrahydrotiofeenin kanssa sulfoniumsuolaksi. Tätä sulfoniumsuolaa kuumennetaan happamissa tai emäksisissä oloissa noin 80 °C:n lämpötilaan, jolloin muodostuu polyfenyleenivinyleeniä. Niin kutsutussa Gilch- menetelmässä 1,4-bis(kloorimetyyli)bentseeniä reagoi kalium-tert-butoksidin kanssa esipolymeeriksi, josta muodostuu polyfenyleenivinyleeniä kuumennettaessa edelleen emäksisissä oloissa. : Ensimmäiset yhdisteen valmistusmenetelmät perustuivat Wittig-reaktioon. Siinä lähtöaineina ovat tereftaalialdehydi ja 1,4-bis(kloorimetyyli)bentseenistä johdettu fosfoniumsuola. : Muita polyfenyleenivinyleenin valmistustapoja ovat esimerkiksi tereftaalialdehydin ja 1,4-bis(syanometyyli)bentseenin Knoevenagel-kondensaatio, Heck-reaktiot ja renkaanavautumismetateesit. : : : : Polyfenyleenivinyleenistä valmistetaan kalvoja ja kuituja. Käyttökohteita ovat esimerkiksi orgaaniset ledit, transistorit, kondensaattorit, aurinkokennot ja sensorit. == Lähteet == Luokka:Polymeerit
ILLU-Band

ILLU-Band on vuonna 1983 perustettu jyväskyläläinen funk rock -yhtye. Yhtye on tunnettu suuresta puhallinsektiostaan (nykyiseltään kuusi soittajaa) ja se nauttii kulttimainetta Jyväskylän alueella. Yhtyeen perustivat 1980-luvun alussa Jyväskylän OKL:ssa opiskelleet kaverukset omaksi terapiaryhmäkseen. Bändin nimi on lyhenne sanoista International Low Level Understanding. ILLU- Band on julkaissut neljä EP-levyä ja yhden kokoelma-albumin, joilla on yhtyeen itsensä kirjoittamaa musiikkia. Sävellyksien teossa ovat kunnostautuneet etenkin Jukka Viitasaari ja Juha Holma ja sanoituksissa Antti Noponen. Alkuvuosien aktiivisen keikkailun jälkeen ILLU-Band on esiintynyt säännöllisen harvoin. Keikoilla bändi esittää oman musiikkinsa lisäksi coverversioita esim. Stevie Wonderilta ja Earth, Wind & Firelta. Yhtye esiintyy perinteisesti kiirastorstaina Ravintola Popparissa. == Diskografia == === EP-levyt === * * * === Albumit === * == Lähteet == Luokka:Suomalaiset funkyhtyeet Luokka:Jyväskylän musiikki
Ayman Aourir

Ayman Aourir (; s. 6. lokakuuta 2004, Saksa) on jalkapalloilija, joka pelaa hyökkäävänä keskikenttäpelaajana Saksan Bundesliigan Bayer Leverkusenissa. Hän on syntynyt Saksassa ja on pelannut Marokon nuorisomaajoukkueessa. Henkilötiedot syntymäaika 6 Lokakuuta 2004 (ikä 19) Syntymäpaikka Cologne, Saksa Pituus 172 senttiä pelipaikka Hyökkäävä keskikenttäpelaaja Joukkueen tiedot Joukkue Bayer Leverkusen pelinumero 47 Junioriseurat 2009–2016 SSV Ostheim 2016–2018 Viktoria Köln 2018–2023 Bayer Leverkusen ura Vuosi Joukkue 2023– Bayer Leverkusen 0 (0) Maajoukkue 2021 Marocco U17 2 (0) == Ura == Aourir on SSV Ostheimin ja Viktoria Kölnin nuoriso joukkuetta, ennen kuin hän siirtyi Bayer Leverkusenin akatemiaan vuonna 2018. Hän allekirjoitti 25. tammikuuta 2023 ensimmäisen ammattilaissopimuksensa Bayer Leverkusenin kanssa. Hän teki ammattilaisdebyyttinsä joukkueen kanssa myöhään vaihtopelaajana Eurooppa liigan 2–0-voitossa Häckeniä vastaan ​​30. lokakuuta 2023. === Maajoukkueura === Saksassa syntynyt Aourir syntyi marokkolaiselle isälle ja algerialaiselle äidille ja on oikeutettu kaikkiin kolmeen maajoukkueeseen. Hän pelasi kaksi ottelua Marokon U17-joukkueessa vuonna 2021. Syyskuussa 2022 hänet kutsuttiin Marokon U20-joukkueeseen. Luokka:Marokkolaiset jalkapalloilijat Luokka:Vuonna 2004 syntyneet Luokka:Elävät henkilöt
Arthur (jalkapalloilija)

Arthur (Arthur Augusto de Matos Soares, s. 17. maaliskuuta 2003 Belo Horizonte) on brasilialainen jalkapalloilija. América Mineiro Belo Horizontessa Minas Geraisissa syntynyt Arthur liittyi América Mineiron nuorisokokoonpanoon vuonna 2019 aloitettuaan sen Dínamo de Araxassa. Saman vuoden 29. marraskuuta hänet lainattiin Flamengolle lunastuslausekkeella. Arthur palasi Américaan vuonna 2021, ja hänet ylennettiin ensimmäiseen joukkueeseen joulukuussa 2021. Hän debytoi senioreissa 25. tammikuuta 2022, kun hän aloitti Campeonato Mineiron vierastappiossa 1–2 Caldensea vastaan.Arthur debytoi Série A:ssa 15. toukokuuta 2022, kun hän pelasi puoliajalla Índio Ramírezin 0–1-vierastappiossa Coritibaa vastaan. Bayer Leverkusen huhtikuuta 2023 Arthur allekirjoitti viisivuotisen sopimuksen saksalaisen Bayer Leverkusenin kanssa, ja se astui voimaan heinäkuussa. Luokka:Brasilialaiset jalkapalloilijat Luokka:Vuonna 2003 syntyneet Luokka:Elävät henkilöt
Siége Perilous

Siége Perilous on power metal -yhtye Kamelotin kolmas studioalbumi. Se julkaistiin 4. elokuuta 1998 Noise Recordsin kautta. Se on ensimmäinen albumi, jolla Roy Khan esiintyi laulajana ja Casey Grillo rumpalina, ja viimeinen albumi, jolla David Pavlicko soittaa koskettimia. Kuningas Arthurin legendassa, Siege Perilous (joka tunnetaan myös nimellä "Vaarallinen istuin"), on pyöreän pöydän istuin, joka on varattu ritarille, joka etsii ja palauttaa Pyhän Graalin maljan. Kappaleen 6 nimi on viittaus fantasiaroolipelimaailmaan, RhyDiniin. == Kappaleet == ; Huomioita * Saksan painoksen takakannessa kappaleet 6, 7 ja 8 ovat väärässä järjestyksessä * Japanin uudelleenmasteroidussa julkaisussa kappaleiden järjestys on eri == Arvostelut == Arvostelut Arviot Lähde Arvosana AllMusic 3/5 Amazon.com 4/5 The Metal Crypt 3/5 Metal Storm 8/10 == Kokoonpano == Kaikki tiedot albumivihkosta. Kamelot * Roy Khan – laulu * Thomas Youngblood – kitara, taustalaulu, tuottaja * David Pavlicko – kosketinsoittimet * Glenn Barry – bassokitara * Casey Grillo – rummut Ylimääräinen muusikko * Tore Østby – akustinen kitara kappaleessa "Siege" Tuotanto * Tommy Newton – miksaus * Mark Prator – tekniikka * Jim Morris – tekniikka * Tom Morris – tekniikka * Derek Gores – kansitaide * Rachel Youngblood – graafinen tuotanto, suunnittelu * Kim Grillo – valokuvaus == Lähteet == == Aiheesta muualla == * Luokka:Vuoden 1998 albumit Luokka:Kamelotin albumit
Juha Kandolin

Juha Antti Kandolin (s. 16. huhtikuuta 1951 Helsinki) on suomalainen näyttelijä ja teatteriohjaaja. Hän aloitti Radioteatterissa vuonna 1973. == Ura == Kandolinin vanhemmat olivat näyttelijä Uljas Kandolin ja Meeri Elina Parikka. Hän opiskeli näyttelijäntyötä 1969–1973 ja aloitti Radioteatterin Viihdetoimituksessa niin ikään 1973. Kandolin on vieraillut Helsingin Kaupunginteatterissa, Intimiteatterissa ja Helsingin Kesäteatterissa useita kertoja. Hän on näytellyt MTV:n sarjoissa ja ohjannut radiossa. == Lähteet == * * * === Viitteet === Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1951 syntyneet Luokka:Elävät henkilöt
Enrico Radesca

Enrico Antonio Radesca (di Foggia) (n. 1574 Foggia – n. 20. syyskuuta 1625 Torino) oli italialainen säveltäjä ja urkuri.Laura Kuhn, Dennis McIntire, Radesca di Foggia, Enrico Baker’s Biographical Dictionary of Musicians, viitattu 27.3.2024 Marco Giuliani, Radesca, Enrico Antonio Treccani, viitattu 27.3.2024 Hän käytti kaikissa teoksissaan allekirjoitusta "Radesca di Foggia" ilman etunimiä. Radesca oli Torinon tuomiokirkon urkuri noin vuodesta 1597 ja maestro di cappella vuodesta 1615. Hänelle myönnettiin Torinon kansalaisuus vuonna 1606. Vuodesta 1605 Radesca työskenteli lisäksi Savoijin hovin palveluksessa. Häneltä tunnetaan enimmäkseen maallista laulumusiikkia, jota häneltä julkaistiin seitsemässä kirjassa vuosina 1599–1617. Maallisiin teoksiin kuuluu canzonettoja, madrigaaleja ja aarioita. Radesca sävelsi vähäisemmissä määrin myös hengellistä musiikkia. Omien kirjoitustensa mukaan hän oli palvellut Venetsian tasavallan armeijassa Dalmatiassa ja osallistui ensimmäiseen Monferraton sotaan vuonna 1613. Radescalla oli avioton tytär Anna Maria, jolle Savoijin herttua myönsi oikeuden isänsä perintöön heinäkuussa 1626. == Lähteet == == Aiheesta muualla == * IMSLP: nuotteja Luokka:Italialaiset säveltäjät Luokka:Italialaiset urkurit Luokka:Barokkisäveltäjät Luokka:Vuonna 1574 syntyneet Luokka:Vuonna 1625 kuolleet
Orazio Mei

Orazio Vincenzo Mei (kastettu 26. toukokuuta 1731 Pisa – 1. maaliskuuta 1788 Livorno) oli italialainen säveltäjä ja urkuri.Nicolas Slonimsky, Laura Kuhn, Dennis McIntire, Mei, Orazio Baker’s Biographical Dictionary of Musicians, viitattu 27.3.2024 Francesca Menchelli-Buttini, Mei, Orazio Vincenzo Treccani, viitattu 27.3.2024 Mei sai musiikkikasvatusta lähipiiriltään. Hänen isänsä oli viulisti Francesco Mei ja setänsä tai enonsa urkuri Nicola Mei. Lisäksi häntä opetti Giovanni Carlo Maria Clari. Vuonna 1748 Mei sai nimityksen urkuriksi Pisan Cavalieri di Santo Stefano -kirkkoon. Vuosina 1759–1763 hän työskenteli Nicola Mein seuraajana Pisan tuomiokirkon urkurina. Vuodesta 1763 kuolemaansa Mei oli maestro di cappella Livornon tuomiokirkossa. Mei sävelsi sekä hengellistä että maallista musiikkia. Tuotannon joukossa on muun muassa Stabat mater, josta julkaistiin imarteleva arvio Gazzetta toscana -lehdessä vuonna 1774. == Lähteet == == Aiheesta muualla == * IMSLP: nuotteja Luokka:Italialaiset säveltäjät Luokka:Klassismin ajan säveltäjät Luokka:Italialaiset urkurit Luokka:Vuonna 1731 syntyneet Luokka:Vuonna 1788 kuolleet
Bror Labart

Bror-Ernst "Bror" Labart (31. lokakuuta 1925 Helsinki – ) oli suomalainen kilpauimari. Hän oli Suomen parhaita pitkien matkojen vapaauimareita 1940-luvun jälkipuoliskolla ja 1950-luvulla. Labart saavutti ensimmäisen kerran SM-kisojen loppukilpailupaikan vuoden 1944 SM-kisoissa 400 metrin vapaauinnissa. Seuraavan vuoden SM-kisoissa hän otti ensimmäisen mitalinsa sijoittuessaan hopealle 1 500 metrin vapaauinnissa kokeneen Jaakko Aallon jäljessä. Vuodesta 1946 tuli Labartille läpimurtovuosi kansallisesti hänen voittaessaan niin 400 ja 1 500 metrin mestaruudet, joista voittaessaan 1 500 metrillä hän alitti 22 minuutin rajan. Vuodesta 1947 tuli Labartille hänen huippuvuotensa, sillä hän voittaessaan jälleen 400 ja 1 500 metrin vapaauinnit SM-kisoissa rikkoi 1 500 metrillä Vilho Nurmen 10 vuotta vanhan Suomen ennätyksen ajalla 21.07,0. Syyskuussa 1947 hän edusti Suomea yhtenä kolmesta suomalaisedustajasta Monte Carlon EM-uinneissa, mutta ei onnistunut päästä loppukilpailuun uituaan ajan 21,18,6. Olympiavuonna 1948 uinnin yhteistoimintavaliokunta ehdotti hänelle olympiamatkaa Labartin uitua olympiakatsastuksessa uimastadionilla ajan 21.14,5 eli ennätyksensä jälkeen toiseksi parhaan tuloksen. Olympiakomitea hyväksyi kuitenkin vain kahden uimarin matkan hyljäten neljän ehdotetun matkan ml. Labartin. Bror Labart jatkoi uraansa vielä kaksi kautta. Vuonna 1949 hän voitti 400 ja 1 500 metrin Suomen mestaruudet, kuten kahtena edellisenä vuonna. Samana vuonna hän sijoittui toiseksi PM-kisojen 1 500 metrillä. Labart osallistui ainoana suomalaisena vuoden 1949 Nuorisofestivaalien uintikisoihin Budapestissä sijoittuen kisassa 5:ksi ajalla 21.28,0 Lontoossa jo olympiamenestystä saavuttaneiden unkarilaisten jäljessä. Vuonna 1950 Labbart paransi vielä ennätyksiään. Niinpä hän SM-kisoissa alitti 21 minuutin rajan uudella Suomen ennätyksellä ajalla 20.56,1. Kaikkiaan 10 Suomen mestaruutta urallaan saavuttanut Helsingin Uimareita edustanut Bror Labart jatkoi vielä 1950-luvulla pääsemättä enää entiseen kuntoon. Kilpailullisesti hän jatkoi aina vuoteen 1960 asti. Kilpauintia Labartilla rajoitti siirtyminen työelämään, jossa hän teki Suomen Esson palveluksessa pitkän uran esimiestehtävissä. == Lähteet == Luokka:Suomalaiset uimarit Luokka:Vuonna 1925 syntyneet
Farnham

Farnham on asukkaan kaupunki ja asukkaan kunta (civil parish) Surreyn kreivikuntaan kuuluvassa Waverleyn hallintopiirissä Kaakkois-Englannissa. Se on osa Farnboroughin ja Aldershotin ympärille kasvanutta yhtenäistä kaupunkialuetta, jossa elää yli ihmistä. Lähimpiä suuria kaupunkeja ovat Farnboroughin ja Aldershotin lisäksi Basingstoke (21 km länteen) ja Guildford (17 km itään). == Historia == Roomalaisaikana Surreyssä oli vain vähän teitä, kaupunkeja ja sotilastukikohtia. Arkeologisten kaivausten perusteella tiedetään, että Farnhamissa ja läheisessä Alice Holtin metsässä valmistettiin keramiikkaa, jota vietiin Lontooseen asti. Saksien hallitessa Englantia seudun asutus oli aluksi harvaa mutta alkoi lisääntyä, kun Wessexin kuningaskunta perustettiin 500-luvulla. Monet Surreyn paikannimistä ovat alkuperältään saksilaisia, mukaan lukien Farnham, joka tarkoittaa ’saniaisten ympäröimää’. Normannivalloituksen (1066) jälkeen Vilhelm Valloittaja luovutti laajoja alueita Englannista normanniylimyksille, jotka rakensivat omistamilleen maille linnoja, kirkkoja ja luostareita. Näin saivat alkunsa myös Farnhamin linna ja sisterssiläinen Waverley Abbey. Keskiajalla Farnham kukoisti eritoten vehnä- ja villakaupan ansiosta, mutta kaupungissa valmistettiin myös lasia, keramiikkaa ja kaakeleita. Musta surma kuritti paikallista väestöä ankarasti 1300-luvulla. Kuningas Henrik VIII:n lakkautettua Englannin luostarilaitoksen 1536–39 myös Waverley Abbey purettiin ja sen kivet käytettiin muihin rakennuksiin. Koska Winchesterin ja Lontoon välinen tie kulki Farnhamin kautta, kaupunki kasvatti merkitystään kaupankäynnin keskuksena. Kankaiden kudonnasta tuli 1500–1600-luvuilla tärkeä elinkeino, ja vähitellen kudonnassa opittiin hyödyntämään myös vesivoimaa. Englannin sisällissodassa (1642–49) Farnhamin linna toimi parlamentaristien tukikohtana. Teollinen vallankumous mullisti ihmisten elämää Yrjöjen aikakaudella (1714–1837). Teollisuudessa alettiin hyödyntää yhä enemmän vesi- ja höyryvoimaa, ja yhteismaiden aitaaminen ja niittyjen kasteluviljely muuttivat maisemaa Farnhamin ympäristössä. Viktoriaanisella aikakaudella (1837–1901) kunnassa harjoitettiin humalan viljelyä ja tehtiin useita teknisiä innovaatioita. Esimerkiksi John Henry Knight rakensi höyrykäyttöisen humalan korjuukoneen ja yhden Britannian ensimmäisistä bensiinikäyttöisistä autoista. Perinteinen teollisuus oli alkanut hiipua Farnhamissa 1900-luvun alussa. Maailmansotien aikana monet kaupungin tehtaista kuitenkin sopeuttivat tuotantolinjojaan sotatilanteen aiheuttamiin uusiin vaatimuksiin ja ryhtyivät valmistamaan muun muassa ammuslaatikoita. == Lähteet == Luokka:Asutut paikat Surreyssä Luokka:Englannin kaupungit Luokka:Englannin kunnat
Hunajan maku (televisiosarja)

Hunajan maku on Antti Tuurin käsikirjoittama ja Pekka Parikan ohjaama viisiosainen tragikomedinen draamasarja vuodelta 1993. Se satirisoi 1980-luvun lopun kasinotalousvuosia ja rahapiirien häikäilemättömyyttä. ==Rooleissa== ==Vastaanotto== Helsingin Sanomien Jukka Kajava piti sarjan alkujaksoa löysänä, mutta kakkosjaksosta alkaen kokonaisuutta melko kiinnostavana lähihistorian valotuksena. ==Lähteet== Luokka:1990-luvun suomalaiset draamasarjat Luokka:Pekka Parikan ohjaamat elokuvat Luokka:Elokuvat liike- elämästä
Vasen Kaista

Vasen Kaista, lyh. VK on pirkanmaalainen vasemmistolainen verkkolehti, joka toimii uutiskanavana ja yhteiskunnallisen keskustelun foorumina Pirkanmaan vasemmistolle. Vasemmistolaisia arvoja tunnustava lehti toimitetaan vapaaehtoistyönä. Vasen Kaista on jäsenenä Kultti ry:ssä. Vuonna 2023 kaistalle oli kertynyt istuntoja 118 868 ja sivulatauksia oli 165 530.https://vasenkaista.fi/mediatiedot/https://www.kulttilehdet.fi/vasen- kaista/ Lehden perustamisen tavoitteena oli kasvattaa Pirkanmaan näkyvyyttä mediajulkisuudessa ja herättää julkista keskustelua vasemmistolle tärkeistä poliittisista kysymyksistä. Lehti julkaisee artikkeleita, jotka käsittelevät paikallisia uutisia, kotimaan tapahtumia sekä maailmanlaajuisia kysymyksiä. Se raportoi myös kaupunginvaltuuston ja hyvinvointialueen kokouksista. Vasen Kaista myös mahdollistaa laajan osallistumisen ja keskustelun sosiaalisen median kautta. ==Historia ja tausta== Vasen Kaista perustettiin vuonna loppuvuodesta 2013. Vuonna 2015 se oli julkaissut yli 540 artikkelia, joiden tekemiseen on osallistunut yli 140 toimittajaa ja kuvaajaa.Verkkolehti Vasen Kaista täyttää kaksi vuotta; Kansan Uutiset 3.11.2015. Lehteen ovat kirjoittaneet muun muassa Anna Kontula, Minna Minkkinen sekä Ulla-Leena Alppi. ==Päätoimittajat== * Sinikka Torkkola 2013-2020 * Oskari Jokinen 2020-2021 * Sinikka Torkkola 2021-2024 * Heikki Suominen 2024- ==Lähteet== Luokka:Suomalaiset verkkolehdet Luokka:Vasemmistoliitto
Sylvia Townsend Warner

Nora Sylvia Townsend Warner (Harrow, Middlesex 6. joulukuuta 1893 – 1. toukokuuta 1978 Maiden Newton, Dorset) oli englantilainen kirjailija ja runoilija. == Elämä == Sylvia Townsend Warner syntyi Middlesexin Harrow on the Hillissä George Townsend Warnerin (1865−1916) sekä tämän vaimon, Eleanor Maryn (o.s. Hudleston, 1866−1950), ainoana lapsena. Warnerin isä toimi historianopettajana Harrow Schoolissa. Warner ei saanut lainkaan muodollista koulutusta päiväkoti-iän jälkeen, vaikka saikin yksityisopetusta useilta Harrowin opettajilta, mukaan lukien isältään, sekä muusikko Percy Buckilta (1871−1947), jonka kanssa hänellä oli salassa pidetty romanttinen suhde 17 vuoden ajan. Sylvia Townsend Warner ehti toimia musiikkitieteilijän uralla joitakin vuosia ennen kuin kirjallinen menestys vähitellen vei hänen huomionsa. Warner ryhtyi kirjoittamaan runoja 1920-luvun alkupuolella. Samoihin aikoihin hän ystävystyi David Garnettin sekä T. F. Powysin kanssa. Warnerin ensimmäinen oma teos, runokokoelma The Espalier, julkaistiin vuonna 1925, ja esikoisromaani Lolly Willowes seuraavana vuonna. Sylvia Townsend Warnerin ystävystyttyä Powysin kanssa hän vieraili usein tämän kotona Dorsetin East Chaldonissa. Hän lopulta muutti kylään vuonna 1930 rakastuttuaan runoilija Valentine Acklandiin. Pari asui lopun ikäänsä Dorsetissa lukuun ottamatta kuudentoista kuukauden residenssiä Norfolkissa. Warner ja Valentine muuttivat vuonna 1937 Frome Vauchurchin kylään lähellä Maiden Newtonia. Valentinen menehdyttyä vuonna 1969 Warner järjesti heidän yhteisen kirjeenvaihtonsa, joka julkaistiin vuonna 1998 nimellä I’ll Stand By You. Warner omaksui kommunistisen aatemaailman vuonna 1935, ja hän pysytteli aatteelle omistautuneena useiden vuosien ajan. Hän ja Ackland matkustivat Espanjan sisällissodan aikaan Barcelonaan työskentelemään Punaisen Ristin vapaaehtoisina, ja seuraavana vuonna he osallistuivat delegaatteina kansainväliseen kirjailijakonferenssiin Madridissa. Vaikka Valentine myöhemmin hylkäsi kommunismin, Warner pysyi loppuelämänsä voimakkaan vasemmistolaisena. Warner kuoli kotonaan Frome Vauchurchissä Maiden Newtonin kylässä 1. toukokuuta 1978, ja hänen tuhkansa haudattiin St Nicholasin kirkkomaalle East Chaldoniin kolme päivää myöhemmin. == Lähteet == Luokka:Englantilaiset runoilijat Luokka:Brittiläiset kommunistit Luokka:Vuonna 1893 syntyneet Luokka:Vuonna 1978 kuolleet
Gabriello Puliti

Gabriello Puliti (1583? Montepulciano – 1644 Trieste tai Cres) oli italialainen säveltäjä, urkuri ja kuoromestari. Hän kuului fransiskaaneihin.Ivano Cavallini, Puliti, Gabriello Treccani, viitattu 27.3.2024 Puliti opiskeli musiikkia Basilica di Santa Crocessa Firenzessä. 1600-luvun ensimmäisinä vuosina hän työskenteli luostareissa Pontremolissa ja Piacenzassa. Vuonna 1604 Puliti lähti luostariin Pulaan, ja vuonna 1605 hän oli maestro di cappella Muggiassa. Vuosien 1606–1624 välillä hän työskenteli moneen otteeseen Koperin tuomiokirkossa ja saman kaupungin luostarissa. Puliti vietti jaksoja myös Triestessä, Piranissa, Labinissa ja Pagilla ennen toimintaansa Triesten tuomiokirkon urkurina vuosina 1630–1638. Puliti oli säveltäjänä huomattavan tuottelias. Hänen tuotantoonsa kuuluu sekä hengellistä että maallista musiikkia, kuten messuja ja madrigaaleja. Hänen myöhäisin tiedossa oleva teoksensa Salmi dominicali (1635) on merkitty teokseksi XXXVI. Puliti sai fransiskaaneilta magister musices -arvonimen 27. helmikuuta 1633. == Lähteet == Luokka:Italialaiset säveltäjät Luokka:Italialaiset urkurit Luokka:Barokkisäveltäjät Luokka:Vuonna 1583 syntyneet Luokka:Vuonna 1644 kuolleet
Leena Paasio

Leena Paasio (s. 1974 Rauma) on suomalainen kirjailija ja äidinkielen ja kirjallisuuden opettaja. Paasio on kotoisin Raumalta ja valmistunut filosofian maisteriksi Turun yliopistosta pääaineenaan suomen kieli. Paasio on Itämeri- lähettiläs ja harrastaa purjehdusta. Paasio on työskennellyt äidinkielen ja kirjallisuuden lehtorina Helsingin Suomalaisessa Yhteiskoulussa vuodesta 2000. Hän on kirjoittanut työryhmässä oppikirjasarjan Loitsu, ja hänet valittiin vuoden 2012 mediakasvattajaksi. Paasion esikoisteos Melkein äiti (2015) käsittelee äitipuoleutta ja lapsettomuutta ja on Kosmos-kustantamon ensimmäinen julkaisu. Menetetty tyttö (2017) on Paasion toinen aikuisille suunnattu romaani. Itämeri-duologia Harmaja luode seitsemän (2022) ja Bengtskär itä kahdeksan (2023) kertoo kilpapurjehduksesta ja Itämeren suojelusta. Teosten pohjalta on tehty Ahaa Teatterin esitys Pinnan alla (2024). Harmaja luode seitsemän oli vuonna 2023 Nuori Aleksis -palkintoehdokkaana. Bengtskär itä kahdeksan voitti Blogistanian Kuopus 2023 ja Nuori Aleksis -kirjallisuuspalkinnot. Syksyllä 2024 ilmestynyt Meren koskettamat kertoo saaristolaistytön omien juurien etsimisestä. Teos oli lasten ja nuorten Filnlandia-palkintoehdokas ja Topelius-palkintoehdokas. Kirja voitti Finlandia-yleisöäänestyksen ja Blogistanian nuortenkirjallisuuden Kuopus 2024 -palkinnon. Paasion perheeseen kuuluvat aviomies, yksi tytär ja kaksi tytärpuolta. == Teokset == Romaanit * Melkein äiti. Helsinki: Kosmos, 2015, ISBN 978-952-714-448-0. * Menetetty tyttö. Helsinki: Kosmos, 2017. ISBN 978-952-714-451-0. Itämeri-duologia * Harmaja luode seitsemän. Helsinki: WSOY, 2022. ISBN 978-951-047-890-5. * Bengtskär itä kahdeksan. Helsinki: WSOY, 2023. ISBN 978-951-047-893-6. Muut nuortenromaanit * Meren koskettamat. Helsinki: WSOY, 2024. ISBN 978-951-050-867-1 Tietokirjat * Loitsu-oppikirjasarja. Helsinki: Otava. 2003–2013. * MUUMI: Venekirja. Helsinki: WSOY, 2024. ISBN 978-951-050-217-4. == Lähteet == Luokka:Suomalaiset kirjailijat Luokka:Suomalaiset lasten- ja nuortenkirjailijat Luokka:Suomalaiset tietokirjailijat Luokka:Vuonna 1974 syntyneet Luokka:Elävät henkilöt
Chailly-en-Gâtinais

Chailly-en-Gâtinais on kunta Ranskassa Loiret’n departementissa Centre-Val de Loiren alueella. Se sijaitsee Huillardjoen varrella, noin 17 kilometriä Montargisin kaupungista kaakkoon. Saint-Aignanin kirkko rakennettiin 1500-luvulla vaatimattoman puisen kappelin paikalle. Kirkon apsiksessa on sen perustajan Orléansin piispan Milon de Chaillyn vaakuna. Kirkon soikea kasteallas on myös peräisin 1500-luvulta. Orléansin kanava kulkee kunnan läpi. Kunnan alueella on yksi kanavan suluista sekä satama. ==Lähteet== ==Aiheesta muualla== Luokka:Loiret’n kunnat
Remmina

Remmina on avoimen lähdekoodin ohjelma etäkäyttöön. Ohjelma on otettu käyttöön oletuksena Ubuntussa vuonna 2010. Ohjelma tukee useita eri protokollia, tuettuja ovat: RDP, VNC, NX, XDMCP ja SSH. Ohjelmalla voi ottaa yhteyttä Linux- ja Windows-koneisiin. Myös SPICE-protokolla on tuettu. Tavallinen käyttö on ottaa yhteyttä Windows-koneiden Remote Desktop Services -palveluun. Remmina on toteutettu GTK-kirjastolla. == Lähteet == Luokka:Etäkäyttöohjelmistot
Archibald Bruce

Archibald Bruce (helmikuu 1777 – 22. helmikuuta 1818) oli yhdysvaltalainen fyysikko ja mineralogi. Hänet tunnetaan parhaiten brusiitin löytäjänä. Luokka:Yhdysvaltalaiset fyysikot Luokka:Mineralogit Luokka:Vuonna 1777 syntyneet Luokka:Vuonna 1818 kuolleet
Hippokrates I

Hippokrates (; ; 500–400-luku eaa.) oli antiikin kreikkalainen lääkäri, joka oli kotoisin Kosilta ja kuului asklepiadien sukuun.Galenos: Kommentaari Hippokrateen teokseen Ruokavaliosta akuuteissa sairauksissa (De victus ratione in morbis acutis) 1.17, vol. xv. p. 456, Kommentaari Hippokrateen teokseen Murtumista (De fracturis) 1.1, vol. xviii. pt. ii, s. 324; Tzetzes, Johannes: Khiliades 155, teoksessa ; Kirje Artakserkseelle (Epistula ad Artaxerxem), teoksessa Hippocr. Opera, vol. iii, s. 770; . Hippokrates oli Gnosidikoksen vanhin poika ja Johannes Tzetzeen mukaan 15:ttä sukupolvea Asklepioksesta laskettuna. Hän oli Podaleirios II:n ja Aineioksen veli, Herakleideen isä ja tunnetuimman Hippokrateen eli Hippokrates II:n isoisä; tästä ja saman suvun muista Hippokrates-nimisistä lääkäreistä hänet erotetaan tutkimuksessa nimityksellä Hippokrates I. Jotkut antiikin lähteet laittoivat tämän vanhemman Hippokrateen nimiin teokset Nivelistä (; De articulus) ja Murtumista (; De fracturis), jotka ovat osa nuoremman Hippokrateen nimiin laitettujen teosten kokoelmaa Corpus Hippocraticum. Joidenkin mukaan hän ei kuitenkaan kirjoittanut mitään. On mahdollista, että lähteet sekoittavat eri Hippokrates- nimiset lääkärit keskenään, tai sitten useiden samannimisten lääkäreiden olemassaolo selittää hippokraattisten teosten runsautta ja eroja. == Lähteet == Luokka:Asklepiadit
Hippokrates III

Hippokrates (III) (; ; 300-luku eaa.) oli antiikin kreikkalainen lääkäri, joka oli kotoisin Kosilta ja kuului asklepiadien sukuun. Johannes Tzetzeen mukaan hän oli 19:ttä sukupolvea Asklepioksesta laskettuna. Hippokrates oli Thessaloksen poika, tunnetuimman Hippokrateen eli Hippokrates II:n pojanpoika ja Gorgiaan ja Drakon II:n veli. Sudan mukaan hän kirjoitti joitakin lääketieteellisiä teoksia.Galenos: Kommentaari Hippokrateen teokseen Ruumiinnesteistä (De humoribus) 1.1, vol. xvi, s. 5; Tzetzes, Johannes: Khiliades 155, teoksessa ; == Lähteet == Luokka:Asklepiadit
Hippokrates IV

Hippokrates (IV) (; ; 300-luku eaa.) oli antiikin kreikkalainen lääkäri, joka oli kotoisin Kosilta ja kuului asklepiadien sukuun. Galenoksen mukaan hän oli Drakon I:n poika ja näin tunnetuimman Hippokrateen eli Hippokrates II:n pojanpoika. Tällöin hän olisi ollut 19:ttä sukupolvea Asklepioksesta laskettuna. Sudan mukaan hän olisi kuitenkin ollut Thessaloksen pojan Drakon II:n poika, ja näin tunnetuimman Hippokrateen pojanpojan poika, ja Drakon III:n isä. Sudan esityksessä vaikuttaa kuitenkin olevan sekaannusta. Hippokrateen sanotaan olleen yksi Aleksanteri Suuren vaimon Roksanan lääkäreistä ja kuolleen Kassandroksen aikana.Galenos: Kommentaari Hippokrateen teoksen Ruumiinnesteistä (De humoralibus) 1.1, vol. xvi, s. 5; , == Lähteet == Luokka:Asklepiadit
Hippokrates V ja VI

Hippokrates (V) ja Hippokrates (VI) (; ) olivat antiikin kreikkalaisia lääkäreitä, jotka olivat kotoisin Kosilta ja kuuluivat asklepiadien sukuun. He olivat Sudan mukaan kummatkin Thymbraioksen poikia ja kirjoittivat lääketieteellisiä teoksia. Heidän ajoitustaan ei tunneta. == Lähteet == Luokka:Asklepiadit
Hippokrates VII

Hippokrates (VII) (; ) oli antiikin kreikkalainen lääkäri, joka oli kotoisin Kosilta ja kuului asklepiadien sukuun. Hänen isänsä nimi oli Praksianaks ja hän kirjoitti joitakin lääketieteellisiä teoksia. Hänen ajoitustaan ei tunneta. == Lähteet == Luokka:Asklepiadit
Jijel

Jijel (, aikaisemmin Djidjelli) on kaupunki ja Jijelin maakunnan hallinnollinen keskus Algeriassa. Se sijaitsee Välimeren rannikolla 300 kilometriä Algerista itään. Jijelin kunnassa oli vuoden 2008 väestönlaskennan mukaan 134 800 asukasta. Foinikialaisten perustama kauppapaikka tunnettiin roomalaisaikana nimellä Igilgili. Se oli keskiajalla tärkeä kauppasatama ja myöhemmin barbareskien tukikohta, jonka eurooppalaiset hävittivät useaan kertaan. Turkkilaiset rakensivat Jijeliin linnoituksen, joka oli yleensä vihamielisten kabyylien ympäröimä. Ranskalaiset valloittivat kaupungin vuonna 1839, mutta saivat ympäröivän Vähä-Kabylian haltuunsa vasta vuonna 1851. Maanjäristys tuhosi turkkilaisten rakentaman kaupungin vuonna 1856. Jijelissä on kalastussatama ja sen lähellä Djendjenissä kauppasatama. Kaupunkiin on hyvät maantieyhteydet, ja sinne johtaa rautatie Ramdane Djamelista. Lähistöllä sijaitsee Ferhat Abbasin kansainvälinen lentoasema. Kaupungissa on korkki-, nahka- ja terästeollisuutta. Ympäröivä maaseutu tuottaa sitrushedelmiä ja viljaa. Lisäksi harjoitetaan kalastusta. Hiekkarantoineen Jijel on myös suosittu matkailukohde. Kaupungissa toimii yliopisto. Jijelin nähtävyyksiä ovat Corniche Kabyle -nimellä tunnettu rantatie, Ras El Afian majakka ja ranskalaisten rakentama Duquesnen linnoitus. Lähiseudun kohteita ovat Tazan kansallispuisto ja Dar El Ouedin luolat. ==Lähteet== Luokka:Algerian kaupungit
Sosandros (asklepiadi)

Sosandros (, ; 400/300-luku eaa.) oli antiikin kreikkalainen lääkäri, joka oli kotoisin Kosilta ja kuului asklepiadien sukuun. Hän oli Herakleideen poika ja tunnetuimman Hippokrateen eli Hippokrates II:n veli, ja 17:ttä sukupolvea Asklepioksesta laskettuna. Asklepiades Farmakion lainaa jotakuta Sosandros- nimistä lääkäriä, joka saattaa olla sama henkilö.Galenos: Lääkkeiden koostumuksesta paikkojen mukaan (De compositione medicamentorum secundum locos) 4.7. vol. xii, s. 733; Aetios Amidalainen: Kuusitoista kirjaa lääketieteestä 2.3.78, s. 332. == Lähteet == Luokka:Asklepiadit
Sosandros

Sosandros (, ) voi viitata seuraaviin: * Sosandros (400/300-luku eaa.), asklepiadi 17. sukupolvessa * Sosandros (200-luku eaa.), Attalos I:n kasvattiveli * Sosandros, merenkulkija ja maantieteestä kirjoittanut
Sostratos (asklepiadi)

Sostratos (, ) oli usean antiikin kreikkalaisen lääkärin nimi asklepiadien suvussa. == Sostratos I == Sostratos oli Hippolokhos I:n poika ja Dardanoksen isä, ja Johannes Tzetzeen mukaan kolmatta sukupolvea Asklepioksesta laskettuna. Jos hän oli historiallinen henkilö, hän olisi elänyt noin 1000-luvulla eaa.Tzetzes, Johannes: Khiliades 155, teoksessa == Sostratos II == Sostratos (n. 700/600-luku eaa.) oli Theodoros I:n poika ja Krisamis II:n isä, ja Tzetzeen mukaan kahdeksatta sukupolvea Asklepioksesta laskettuna. == Sostratos III == Sostratos (600-luku eaa.) oli Theodoros II:n poika ja Nebroksen isä, ja Tzetzeen mukaan 12:tta sukupolvea Asklepioksesta laskettuna.Kirje Artakserkseelle (Epistula ad Artaxerxem), teoksessa Hippocr. Opera, vol. iii, s. 770. == Lähteet == Luokka:Asklepiadit